**Ministru kabineta noteikumu projekta**

**„Noteikumi par Latvijas būvnormatīvu LBN 016-15 „Būvakustika”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums |  Ministru kabineta noteikumu projekts „Noteikumi par Latvijas būvnormatīvu LBN 016-15 „Būvakustika”” (turpmāk – būvnormatīvs) tiek izdots saskaņā ar Būvniecības likuma 5.panta pirmās daļas 3.punktu, kā arī, lai nodrošinātu Būvniecības likuma pārejas noteikumu 2.punkta izpildi. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Būvniecības likuma pārejas noteikumu 2. punktam Latvijas būvnormatīvs LBN 016-11 „Būvakustika” ir piemērojams ne ilgāk kā līdz 2015.gada 1.jūlijam. Līdz ar to, līdz šīm laikam ir nepieciešams izdot jaunu atbilstošu būvnormatīvu, lai noteiktu akustiskās prasības ēkām un apbūves vienībām, kas jāievēro jaunu ēku projektēšanā, to pārbūvju, atjaunošanas un restaurācijas gadījumos.Jaunais būvnormatīvs pēc būtības nemaina līdz šim Latvijas būvnormatīvā LBN 016-11 noteiktās akustiskās prasības ēkām un apbūves vienībām, kas jāievēro ēku projektēšanā. Būvnormatīvs nosaka konkrētas trokšņu aizsardzības un akustiskās prasības ēkām, kā arī apjumtām estrādēm. Būvnormatīvs neattiecas uz ražošanas, tehniskajām un speciālas nozīmes telpām, kā arī uz ēkām (piemēram, ierakstu un pārraides studijām un skaņu režijas telpām), kurām tiek izvirzītas īpašas akustiskās prasības un kurām akustiskos parametrus nosaka pasūtītājs. Būvnormatīvs nosaka telpu iedalījumu četrās klasēs. D klases prasības, tiek attiecinātas uz šobrīd esošo ēku telpām, un nebūtu vairs turpmāk jāizmanto jaunu ēku projektēšanai. C klases prasības telpām ir minimālās prasības, kuras tiek noteiktas jaunu ēku projektēšanai. Projektējot telpas atbilstoši A un B klases prasībām, tiek nodrošināts augsts akustiskā komforta līmenis telpās, maksimāli ierobežojot traucējošā trokšņa rašanos un izplatīšanos.Būvnormatīva 1.pielikumā ir vispārīgās prasības dažādu funkciju telpu klausītāju (apmeklētāju) zonu akustiskajiem parametriem. Pasūtītājam, paredzot ēkas telpu izmantošanas mērķi, ir tiesības norādīt akustisko parametru vērtības, kas ir augstākas par šā būvnormatīva 1.pielikumā noteiktajām vērtībām, kā arī norādīt papildu parametrus. Ja parametru vērtības netiek norādītas un nav minētas šā būvnormatīva 1.pielikumā, pēc vienošanās ar pasūtītāju tās nosaka kvalificēts būvakustikas eksperts.Telpas formai jānodrošina maksimāli vienmērīga (difūza) skaņas lauka veidošanās, nepieļaujot skaņas koncentrācijas un stāvviļņu parādības un nodrošinot optimālas akustisko parametru vērtības. Skatītāju zāļu proporcijas teātru un koncertzālēm nosakāmas saskaņā ar šā būvnormatīva 2.pielikuma 1.attēlā norādīto apgabalu. Grafika izmantošanai reālos telpas izmērus dala ar vidējo augstumu, tādējādi pārveidotajam platumam un garumam jāatrodas iezīmētā apgabala iekšpusē.Būvnormatīva 3.pielikumā noteiktas skaņas izolācijas prasības ēku iekšējām norobežojošām konstrukcijām, atkarībā no telpas iedalījuma klasēs. Būvnormatīva 4.pielikumā grafiskā veidā noteikta vides trokšņa avotu tuvumā esošo ēku ārējo norobežojošo konstrukciju nepieciešamā skaņas izolācija.Būvnormatīva 6.pielikumā norādītas trokšņa robežlielumu korekcijas, atbilstoši telpas klasei.Pieļaujamie vides trokšņa robežlielumi un to novērtēšana ir noteikta 2014.gada 7.janvāra Ministru kabineta noteikumos Nr.16 „Trokšņa novērtēšanas un pārvaldības kārtība”.Ar būvnormatīva spēkā stāšanos spēku zaudēs Ministru kabineta 2011.gada 28.jūnija noteikumi Nr.499 „Noteikumi par Latvijas būvnormatīvu LBN 016-11 „Būvakustika””. |
|  3. | Projekta izstrādē iesaistītās institūcijas | Noteikumu projekts šo jomu neskar |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Būvnormatīva regulējums attiecas uz būvniecības nozarē strādājošajiem arhitektiem un būvkonstrukciju projektētājiem.Noteikumu projekta tiesiskais regulējums attiecas uz projektētājiem (arhitektiem un konstrukciju projektētājiem), ekspertiem un būvkomersantiem. Atbilstoši Būvspeciālistu un Būvkomersantu reģistrā pieejamai informācijai, reģistrēti arhitekti - 857, savukārt projektēšanas biroji – 590 būvkomersanti, būvkonstrukciju projektētāji un eksperti - 1500 būvspeciālisti, 150 būvkomersanti. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības.Noteikumu projekta tiesiskais regulējums neietekmē uzņēmējdarbības vidi.  |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrībai publiski ir pieejams Ekonomikas ministrijas mājas lapā internetā, kā arī pēc izsludināšanas Valsts sekretāru sanāksmē būs pieejams Ministru kabineta mājas lapā internetā.Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu. Par noteikumu projektu sabiedrība tika informēta Ekonomikas ministrijas rīkotajos semināros par jauno būvniecības regulējumu. |
| 2. | Sabiedrības līdzdalība projekta izstrādē  | Pirms noteikumu projekta izsludināšanas notika tikšanās ar Latvijas Akustiķu apvienību, kura atbalsta projekta virzību |
| 3. | Sabiedrības līdzdalības rezultāti  | Sabiedrības priekšlikumi un iebildumi nav saņemti |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvvaldes un valsts institūcijas, kas kontrolē būvniecības procesu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošu institūciju un cilvēkresursu ietvaros - projekta izpilde neietekmē projekta izpildē iesaistītās institūcijas funkcijas un uzdevumus, kā arī nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

*Anotācijas III, IV un V sadaļa - projekts šīs jomas neskar.*

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

01.06.2015. 13:57

804

E.Bučinska,

67013032, Elga.Bucinska@em.gov.lv